นายกฯ นำปชช.จุดเทียนถวายพระพรชัยมงคล สมเด็จพระบรมราชชนนีพันปีหลวง 
นายกรัฐมนตรี นำประชาชนทั่วประเทศ ร่วมจุดเทียนถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสเฉลิมพระชนมพรรษา ครบ 88 พรรษาวันที่ 12 ส.ค. ที่มณฑลพิธีท้องสนามหลวง พล.อ.ประยุทธ์ จันทร์โอชา นายกรัฐมนตรี และรมว.กลาโหม พร้อมรศ.นราพร จันทร์โอชา ภริยา เป็นประธาน นำคณะครม.พร้อมคู่สมรส ข้าราชการชั้นผู้ใหญ่ และประชาชนทุกหมู่เหล่า จุดเทียนถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ครบ 88 พรรษา วันที่ 12 ส.ค. 2563ทั้งนี้ นายกฯ ได้เป็นประธานในพิธีถวายเครื่องราชสักการะ และพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา ประจำปีพุทธศักราช 2563 โดยมีประธานองค์กรตามรัฐธรรมนูญ คณะรัฐมนตรีพร้อมคู่สมรส ข้าราชการชั้นผู้ใหญ่ ทหาร ตำรวจ พลเรือน และภาคประชาชน เข้าร่วมในพิธีเพื่อแสดงความจงรักภักดีอย่างพร้อมเพรียงโดยเมื่อนายกรัฐมนตรีและภริยาเดินทางถึงพิธีท้องสนามหลวง จากนั้น นายกรัฐมนตรีและภริยา ขึ้นเวทีเพื่อถวายความเคารพหน้าพระฉายาลักษณ์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นายกรัฐมนตรี วางพุ่มทอง พุ่มเงิน แล้วเปิดกรวยกระทงดอกไม้ ถวายเครื่องราชสักการะ ถวายคำนับ แล้วจุดเทียนถวายพระพรชัยมงคล ทั้งนี้ นายกฯ ยังได้นำประชาชนร้องเพลง สรรเสริญพระบารมี และ สดุดีพระแม่ไทย และยังมีการร่วมกันเปล่งเสียง ทรงพระเจริญ ดังกึกก้อง เพื่อเป็นการเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้วยภายหลังเสร็จพิธี นายกรัฐมนตรีและภริยา ร่วมชมการแสดงอากาศยานไร้คนขับ (โดรน) แปรอักษรเฉลิมพระเกียรติฯ ก่อนจะเดินทางกลับขณะงานพิธีในส่วนที่ภูมิภาคจัด ณ ศาลากลางจังหวัด มีผู้ว่าราชการจังหวัด เป็นประธานในพิธี
นายกรัฐมนตรี นำประชาชนทั่วประเทศ ร่วมจุดเทียนถวายพระพรชัยมงคล แด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสเฉลิมพระชนมพรรษา ครบ 88 พรรษา 
วันแม่แห่งชาติ,จุดเทียนถวายพระพรชัยมงคล,สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง,12 สิงหาคม 2563,วันเฉลิมพระชนมพรรษา,ประยุทธ์ จันทร์โอชา,นายกรัฐมนตรี,ข่าวทั่วไป